laion/Wikipedia-Exotic huggingface dataset:
סנדרלנד עד המוות

סנדרלנד עד המוות (באנגלית: Sunderland 'Til I Die) היא סדרה תיעודית ספורטיבית המתעדת את האירועים סביב מועדון הכדורגל האנגלי סנדרלנד. הסדרה הופקה על ידי Fulwell 73 ושודרה בנטפליקס החל מ-14 בדצמבר 2018. העונה הראשונה החלה ב-14 בדצמבר 2018, ומתעדת את עונת 2017/2018 של מועדון סנדרלנד, עונה בה שיחק המועדון בליגת המשנה באנגליה לאחר שירד עונה קודם לכן מהפריימר ליג. כתוצאה מהצלחת העונה הראשונה צולמה עונה שנייה המתעדת את העונה שלאחריה, עונת 2018/2019, אשר חופפת עם העונה הראשונה של המועדון אלא שבעונה זו המועדון בבעלותו של סטיוארט דונלד. פרקי העונה השנייה שוחררו ב-1 באפריל 2020. יו"ר סנדרלנד, אליס שורט, טען שהסיבה שהסכים לצילומי הסדרה שיתעדו את התנהלות המועדון מאחורי הקלעים, מכיוון שלדעתו הדבר יכול למשוך משקיעים פוטנציאליים להשקיע במועדון. מפיקי הסדרה, חברת Fulwell 73, שבעליה גם אוהדי הקבוצה (החברה שהפיקה בעבר את הסרט התיעודי הספורטיבי - The Class of '92) הביעו עניין לרכוש את המועדון ביוני 2017, זמן קצר לפני תחילת הצילומים, אך לבסוף נסוגו. צילומי הסדרה החלו ביוני 2017 מתוך ציפייה שהקבוצה תהיה קבוצה בכירה בליגת המשנה ותעלה חזרה לפריימר ליג בסיום העונה. המנג'ר, כריס קולמן הודה כי לא נוח לו עם סידור הצילומים לסדרה. קולמן תיאר את תשומת הלב המתמדת סביב המועדון בעקבות הצילומים כ-"לא טבעית". עם זאת, הסדרה איננה כוללת סצנות מחדר ההלבשה דבר שהיה "קו אדום" מבחינתו של קולמן להסכמת הצילומים. קולמן טען: "הדבר העיקרי שהתעקשתי עליו היה שלא רציתי צילומים בחדר ההלבשה שלי, זה משהו שצריך להישאר פרטי". הסדרה הגיעה לשיאה בסיום העונה הראשונה עם ירידת ליגה נוספת ומפתיעה במיוחד של הקבוצה ורכישת המועדון על ידי רוכש ובעלים חדש: סטיוארט דונלד. העונה השנייה מתמקדת בתהליך החלפת הבעלות של המועדון, שיקום המועדון מאכזבת ירידת ליגה נוספת, ובהתמודדות הקבוצה במסגרת הליגה השלישית. לאחר סיום העונה השנייה אמרו המפיקים שכרגע אין בכוונתם לצלם עונה שלישית אך לא פסלו אפשרות כזו בעתיד. הסדרה זכתה לביקורות חיוביות של מבקרים ומעריצים, בעיקר מעולם הספורט וכדורגל בפרט. אתר האינטרנט הרשמי של סנדרלנד עד המוות "סנדרלנד עד המוות", במסד הנתונים הקולנועיים IMDb (באנגלית) "סנדרלנד עד המוות", באתר נטפליקס "סנדרלנד עד המוות", באתר Rotten Tomatoes (באנגלית) "סנדרלנד עד המוות", במסד הנתונים הקולנועיים KinoPoisk (ברוסית) אורי קופר, מי הבוס? מאחורי שברון הלב ב"סנדרלנד עד המוות", באתר ynet, 13 באפריל 2020 Netflix is making a new series about Sunderland Football Club, Radio Times (באנגלית) Sunderland's Netflix documentary will give different view to Man City's Pep-talks, Sunderland Echo. 5 September 2018 Consortium led by Sunderland fans reportedly interested in buying the club, www.sunderlandecho.com (באנגלית) "Sunderland 'Til I Die - story behind Netflix documentary about a dysfunctional club". BBC Sport (באנגלית בריטית). 2019-02-09. נבדק ב-2020-06-14. Sunderland ’Til I Die to return 'when Black Cats win the Champions League', inews.co.uk, ‏2020-04-07 (באנגלית) Sunderland ’Til I Die to return 'when Black Cats win the Champions League', inews.co.uk, ‏7 באפריל 2020 (באנגלית) שאול אדר, זאת סדרה על אנשים מוכי טראומה. והפרק האחרון ישבור לכם את הלב, באתר הארץ, 5 באפריל 2020 אורי קופר, מי הבוס? מאחורי שברון הלב ב"סנדרלנד עד המוות", באתר ynet, 13 באפריל 2020
פרנקל

האם התכוונתם ל... אפקט פול פרנקל – אמצעי בפיזיקה של מצב מוצק, שמאפשר לחומר מבודד חשמלית להוליך חשמל. הוצאת שבתי פרנקל – הוצאה לאור תורנית ספריית פרנקל – ספריית יודאיקה שפעלה בווינה אישים: אביעזרי פרנקל – מתמטיקאי ישראלי אברהם הלוי פרנקל – מתמטיקאי ישראלי אדוארד פרנקל – פילולוג גרמני-בריטי-יהודי אוטו פרנקל – רופא פנימאי, פרופסור לרפואה פנימית, מנהל מחלקה פנימית בבית חולים שיבא איסר פרנקל – רב וסופר אלונה פרנקל – סופרת ומאיירת אלחנן פרנקל (גר'), יהודי החצר של נסיכות אנסבך אליעזר פרנקל – אדריכל, צייר ומחנך ברוך תאומים-פרנקל – רב גליציאני דוד פרנקל – רב קהילת ברלין במאה ה-18 דוד פרנקל (שופט) – שופט בית משפט השלום בירושלים דניאל פרנקל – אתלטית ישראלית האחים פרנקל – מנפישים ויקטור פראנקל – רופא נוירולוג ופסיכיאטר יהודי וינאי זעקיל יצחק פרנקל – מתרגם הכתובים האחרונים מתרגום השבעים ביוונית לעברית זכריה פרנקל – רב וחוקר התלמוד, אבי היהדות הקונסרבטיבית חגי חנוך פרנקל אב"ד באמבערג, הנאו חיים פרנקל – מפקד תחנת משטרת חיפה יונה פרנקל – חוקר תלמוד וספרות אגדות התלמוד יונה תאומים-פרנקל – רב, ממפרשי הש"ס האחרונים, מחבר "קיקיון דיונה" יונתן פרנקל – היסטוריון ישראלי יעקב פרנקל – נגיד בנק ישראל יעקב פרנקל (פיזיקאי) – פיזיקאי יהודי סובייטי יעקב נפתלי פרנקל - תלמיד ישיבת מקור חיים, אחד משלושת הנרצחים ברצח שלושת הנערים, נכדו של אביעזרי פרנקל ובנה של רחל שפרכר-פרנקל יעקב קופיל סג"ל פרנקל – סוחר, נדבן ופילנתרופ יהודי אוסטרי יצחק פרנקל – צייר ישראלי, חתן פרס דיזנגוף יצחק ידידיה פרנקל – הרב הראשי לתל אביב-יפו יצחק מאיר תאומים-פרנקל – ד"ר מרקוס פרנקל. רב בזולקובה, פוזנה, סלוצק ופינסק. ורופאו האישי של יאן סובייסקי מלך פולין יששכר ברמן פרנקל בעל "מטה יששכר" מפיורדא ישראל סג"ל פרנקל – רב, סוחר ונדבן יהודי אוסטרי, מגולי גירוש וינה לואיס פרנקל – פוליטיקאית אמריקאית לודוויג אוגוסט פרנקל – מורה, עיתונאי, סופר ומשורר יהודי אוסטרי מאיר פרנקל – בלשן ישראלי מיכה פרנקל – מתרגם ישראלי מיכל פרנקל – פרופסור לסוציולוגיה באוניברסיטה העברית בירושלים משולם זלמן פרנקל – רב בחרצה ובבוקרשט נועה פרנקל – זמרת אופרה ישראלית נעמי פרנקל – סופרת נפתלי פרנקל – ממפתחי מחנות הגולאג נפתלי הירצקא פרנקל – חבר בד"צ העדה החרדית ורב קהילת חוג חת"ם סופר בירושלים פאוול פרנקל – ממפקדיו הבכירים של הארגון הצבאי היהודי פביאן פרנקל – שחקן אנגלי צבי פרנקל – אדריכל ישראלי צבי פרנקל – איש אצ"ל שהוצא להורג על ידי הארגון בימי מאורעות תרצ"ו–תרצ"ט, מחשש שהוא עלול להלשין על המחתרת בפני משטרת המנדט רינה פרנקל – חברת הכנסת מטעם יש עתיד שבתי פרנקל – עורך מהדורת פרנקל של הרמב"ם שושנה שקופ-פרנקל – רופאה ישראלית שרגא פייבל פרנקל – (בַּר־טוֹבִיָּה) מורה, מתרגם ומבקר עברי תומר פרנקל – שחיין ישראלי פראנקל
האמירות האסלאמית של אפגניסטן

האמירות האסלאמית של אפגניסטן היא מדינה טוטליטרית תאוקרטית אסלאמית הנשלטת על ידי הטליבאן שהיא הממשלה בפועל באפגניסטן מאז 15 באוגוסט 2021, לאחר שהתקיימה גם כמדינה בשנים 1996–2001. בין השנים 1996–2001, האמירות שלטה בכ-90% מהמדינה במסגרת תנועת מרד, בעוד שאר האזורים בצפון-מזרח היו בידי הברית הצפונית, ששמרה על הכרה בינלאומית רחבה כהמשך למדינה האסלאמית באפגניסטן. לאחר פיגועי 11 בספטמבר והכרזת המלחמה העולמית בטרור והכרזת מצד ארצות הברית, ההתנגדות הבינלאומית למשטר גברה באופן דרסטי, כשההכרה הדיפלומטית של איחוד האמירויות הערביות ופקיסטן בארגון כממשלה הרשמית של אפגניסטן בוטלה. האמירות האסלאמית הופלה על ידי הברית הצפונית ב־17 בדצמבר 2001, דבר שחיזק את קואליציית ISAF שהוקמה לאחר פלישה אמריקנית למדינה חודשיים קודם לכן במסגרת מלחמת אפגניסטן. הטליבאן המשיך להתייחס לעצמו כאיחוד האמירויות האסלאמיות של אפגניסטן בתקשורת רשמית משנת 2001 ועד 2021. הטאליבן שלט בחלק מהשטח דה פקטו בחלק מהזמן. במהלך מתקפות הטליבאן ב-2021 שהתרחשו לאחר נסיגת הכוחות האמריקאים מהאזור, החזיר לעצמו הארגון את השליטה בפועל על השלטון באפגניסטן לאחר נפילת קאבול ב־15 באוגוסט 2021. מדינות המערב השעו סיוע הומניטרי באפגניסטן בעקבות ההשתלטות של הטליבאן. באוגוסט 2011 הבנק העולמי וקרן המטבע הבינלאומית עצרו גם את התשלומים. ב-11 בנובמבר 2021 משמר זכויות האדם דיווח כי אפגניסטן ניצבת בפני רעב נרחב עקב קריסה כלכלית ומערכת בנקאות מקולקלת.[דרוש מקור] אתר האינטרנט הרשמי של האמירות האסלאמית של אפגניסטן(הקישור אינו פעיל, 27.12.2021) היומון ראי אל-יום: ארצות הברית מכירה בתבוסתה באפגניסטן; האמירות האסלאמית של טליבאן צפויה לקום בה מחדש, 11 בספטמבר 2019 ריאיון עם נציגים רשמיים של האמירות האסלאמית באפגניסטן, 14 באוגוסט 2011 מערבית: أَمِير ٱلْمُؤْمِنِين; "אמיר אל-מואמינין" Michael Whine, Islamism and Totalitarianism: Similarities and Differences, Totalitarian Movements and Political Religions 2, ספטמבר 2001, עמ' 54–72 doi: 10.1080/714005450 Warlord Survival, Cornell University Press, 15 בינואר 2020, עמ' xi–xi, ISBN 978-1-5017-4643-7
הרייט קאני פיל

הרייט קאני פיל (באנגלית: Harriet Cany Peale;‏ 1799-1869) הייתה ציירת נוף, דיוקן וז'אנר אמריקאיים של אמצע המאה התשע עשרה. היא נחשבת לאמנית של אסכולת נהר הדסון. הרייט כריסטינה קאני נולדה בשנת 1799, בתם של צ'ארלס ומרי קאני, בפילדלפיה. היא התאלמנה מתישהו לפני 1840 ועבדה בעסקי הסחורות של משפחתה. היא למדה אצל האמן רמברנדט פיל, שנישאה לו בשנת 1840, והפכה לאשתו השנייה. הקשר שלה עם הצייר הציב אותה בתוך משפחת הציירים המפורסמת של פיל, מה שאפיל על הישגיה האישיים כאמנית בפני עצמה. הרייט קאני פיל הציגה לראשונה בשנת 1840 באקדמיה לאמנויות יפות בפנסילבניה, שם המשיכה להציג כל ימי חייה. לה ולבעלה היה אולפן משותף בפילדלפיה. הציור שלה מ־1848, "בגדי גבירתה" (אוסף פרטי) ספג ביקורת בגלל הבלטת יחסי הכוח בתוכו בסצנה של אישה אפרו-אמריקאית לבושה - ככל הנראה על ידי המעסיקה שלה - בבגדים ותכשיטים בורגניים. בעזרת הביגוד קאני פיל הציגה את העושר של האישה הלבנה שאוחזת בגרונה של המשרתת האפרו-אמריקנית, שתווי פניה נראים גסים יותר. האור בתמונה מוטל על פני האשה הלבנה, מה שמדגיש עוד יותר את הצבע השחור של המשרתת. יחדיו הן מתבוננות במראה כדי לבחון את השפעת הבגדים והתכשיטים (של דור קודם) על המשרתת. הציור שלה, "בהרי קטסקיל" (באוסף פרטי), הייתה תמונת הנוף המרכזית של התערוכה הנודדת בשנת 2010, "זכור את הנשים: אמניות נשים מאסכולת נהר ההדסון", שאורגן על ידי האתר ההיסטורי תומאס קול. הרייט קאני פיל נפטרה בשנת 1869. מדיה וקבצים בנושא הרייט קאני פיל בוויקישיתוף First American Women Painters, History of American Women, ‏2015-11-13 (באנגלית) SIRIS - Smithsonian Institution Research Information System, siris-artinventories.si.edu
עמית זיס

עמית זיס (נולד ב-30 בספטמבר 1999) הוא כדורסלן ישראלי המשחק בעמדת הסמול פורוורד בהפועל אילת מליגת העל. זיס גדל ברמת השרון שם שיחק מגיל קט-סל ועד לנערים בקבוצת הכדורסל א.ס. רמת השרון. החל מכיתה י' עבר לשחק באקדמיה לכדרוסל של מכבי תל אביב בשיתוף עם תיכון חדש. עם קבוצת הנוער של המועדון תחת המאמן אורן אהרוני זכה בדאבל של גביע ואליפות בעונות 2015/16 ו-2016/17. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון. בתיכון שיחק בנבחרת בית הספר תיכון חדש, עמה זכה ב-2016/17 באליפות הראשונה של בית הספר בליגת התיכונים, לאחר ניצחון בגמר נגד תיכון שרת נתניה. בעונה 2016/2017 נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ושקד ירושלמי. הראשון שזכה בפרס השחקן המצטיין של ליגת העל לנוער ע"ש תנחום כהן-מינץ ז"ל 2016/17 עונתו הראשונה בקבוצת בוגרים הייתה בעונת 2017/18 בליגה הלאומית בקבוצת מכבי קריית גת. את עונת 2018/19 התחיל בקבוצת הפועל חיפה וכעבור חודשיים עבר לשחק בקבוצת הפועל באר שבע מליגת העל בכדורסל. בקיץ 2020 חתם לעונה שלישית בקבוצת הפועל באר שבע. ביולי 2022 חתם לשנתיים בהפועל גלבוע גליל, בעונת 2022/23 העמיד ממוצעים של 5.7 נק' ו-3.3 ריבאונדים ב-24.2 דק', בסיום העונה ירדה הקבוצה לליגה הלאומית לאחר שסיימה במקום האחרון בטבלה. ב-30 ביולי 2023 חתם בהפועל אילת. זיס שיחק בכל הנבחרות הצעירות של ישראל. ב-2015 שיחק זיס בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר קלע זיס 14.7 נקודות וקלט 8.7 ריבאונדים בממוצע למשחק. ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בשנתיים הבאות המשיך להיות חלק מסגל הנבחרות אבל נעדר מטורנירי אליפות אירופה עקב פציעה. ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. פרופיל, באתר eurobasket פרופיל, באתר פיב"א פרופיל, באתר היורוליג פרופיל השחקן, באתר איגוד הכדורסל בישראל פרופיל השחקן, באתר מנהלת ליגת העל בכדורסל נבחרי העונה בליגה לנוער לאורך השנים, באתר ספסל עמרי מנהיים, ‏הפועל ב"ש שאלה את עמית זיס ממכבי ת"א, באתר ערוץ הספורט, 21 בדצמבר 2018 כפיר אדר, ‏עמית זיס חתם לעונה נוספת בהפועל באר שבע, באתר ONE‏, 8 באוגוסט 2020 נועה פופלינגר, ‏רשמי: עמית זיס חתם בהפועל אילת, באתר ערוץ הספורט, 30 ביולי 2023 כפיר אדר, ‏וזאת לעתודה: השחקנים שינסו לככב בליגת העל, באתר ONE‏, 5 באוקטובר 2019
יאיר פינס

יאיר פינס (נולד ב-27 בנובמבר 1979) הוא מנהל ישראלי, שכיהן כמנכ"ל משרד ראש הממשלה, מנכ"ל משרד הבינוי והשיכון, סגן מנהל רשות מקרקעי ישראל ומנהל החטיבה העסקית בה. למד בישיבת הר עציון, ובהמשך השלים תואר ראשון בכלכלה ובחשבונאות ותואר שני במשפטים, שניהם מאוניברסיטת בר-אילן. היה סגן הממונה על התקציבים בתחומי החינוך, בריאות, רווחה ותעסוקה באגף התקציבים של משרד האוצר. בתקופתו נפתחה תוכנית חיסכון לכל ילד, נחקק חוק לצינון רופאים בין הרפואה הציבורית לפרטית, ותוכננה תוכנית לשילוב ערביי ישראל בכלכלה. לפני כן כיהן כראש המחלקה העסקית ברשות מקרקעי ישראל וריכז את תחומי המקרקעין והתכנון ברשות מקרקעי ישראל. במסגרת זו היה אחראי על תקציב הפיתוח של הרשות, על יישום הרפורמה ברשות, על הקמת הותמ"ל ועל הסדרי המקרקעין מול משרדי הממשלה, רשויות מקומיות וחברות ממשלתיות. בנוסף, עסק בתוכנית לפינוי נמל התעופה דב הוז וכיהן כנציג האוצר במועצת מקרקעי ישראל ובמועצה הארצית לתכנון ולבנייה. בנובמבר 2017 מונה למנהל החטיבה העסקית וסגנו של מנהל רשות מקרקעי ישראל עדיאל שמרון. בשנת 2020 הועלה שמו כמועמד להחליפו עם סיום תפקידו. ב-2019 עבר להתגורר בארצות הברית, לצורך שנת לימודים בבית הספר קנדי למדיניות ציבורית באוניברסיטת הרווארד בבוסטון. שם הוא היה עמית מחקר במרכז לממשל ועסקים, עסק בין השאר במדיניות מקרקעין ודיור בר השגה וערך מחקר שנועד לבחון את השלכות תוכנית מחיר למשתכן. ב-14 ביוני 2020 מונה למנכ”ל משרד הבינוי והשיכון תחת השר יעקב ליצמן. ב-23 ביוני 2021 מונה על ידי ראש הממשלה נפתלי בנט למנכ"ל משרד ראש הממשלה. ימים ספורים לאחר מכן, מינויו אושר בממשלה והוא נכנס לתפקידו. שימש גם כראש המועצה הלאומית לכלכלה. ב-21 ביוני 2022, עם פרישתו של בנט מראשות הממשלה, הודיע על פרישתו מתפקידו. ב-3 במאי 2023 הודיעה חברת איירפורט סיטי לבורסה על מינויו של יאיר פינס כמנכ"ל החברה החל מ-2 ביולי. בנובמבר 2023 התפטר מהתפקיד. נשוי ואב לארבעה ומתגורר במודיעין-מכבים-רעות. שאול כהנא, הכירו את יאיר פינס: האיש שישפיע על שוק הדיור בישראל, באתר ביזנעס, 3 בנובמבר 2017 אמיתי גזית, סגן מנהל רמ"י שסומן כמנהל הבא - יוצא ללימודים בהארוורד, באתר כלכליסט, 27 באוגוסט 2019 גיל מלניצקי ויעל דראל, "אנחנו אומרים בלי למצמץ - לא נסייע למי שיכול לקנות דירה ב-2.7 מיליון שקל", באתר TheMarker‏, 17 בספטמבר 2020 דרור מרמור, ‏האיש הכי קרוב לבנט משוכנע: תוך שנה יהיה יותר קל לסגור את החודש, באתר גלובס, 12 בנובמבר 2021 הודיה כריש חזוני, ‏יאיר פינס: "החזרנו את משרד ראש הממשלה להיות ראשון בין שווים", בעיתון מקור ראשון, 23 בדצמבר 2021 מירב ארלוזורוב, "מנענו אסון": מנכ"ל משרד ראש הממשלה יודע מה יעצור את מחירי הדירות, באתר TheMarker‏, 20 באפריל 2022 מחקרים שביצע באוניברסיטת הארווארד: Affordable Housing Policy: Effectiveness and Social Impact, מחקר: מחיר למשתכן סייעה לכל השכבות אך לא הספיקה לעידוד מגורים בפריפריה, באתר ynet דרור מרמור, מינוי ראשון של ליצמן: יאיר פינס למנכ"ל משרד השיכון, באתר כלכליסט, 12 במאי 2020 יהונתן ליס, בנט החליט למנות את מנכ"ל משרד השיכון, יאיר פינס, למנכ"ל משרד ראש הממשלה, באתר הארץ, 23 ביוני 2021 שירית אביטן כהן, ‏מנכ"ל משרד ראש הממשלה יאיר פינס יעזוב את התפקיד בתום הקדנציה של בנט, באתר גלובס, 21 ביוני 2022 מיקי גרינפלד, מנכ"ל איירפורט סיטי יאיר פינס התפטר - לאחר ארבעה חודשים בלבד בתפקיד, באתר כלכליסט, 6 בנובמבר 2023
אמן העם של הפדרציה הרוסית

אמן העם של הפדרציה הרוסית (ברוסית: Народный артист Российской Федерации) הוא תואר כבוד הגבוה ביותר של הפדרציה הרוסית, מוענק על הישגים יוצאי דופן בתחום אמנות התיאטרון, מוזיקה, קרקס, אסטרדה וקולנוע. כלול במערכת פרסי המדינה של הפדרציה הרוסית. התואר "האמן העם של הפדרציה הרוסית" מוענק לאמנים רוסים, כוריאוגרפים, מנצחים, מחזאים, מלחינים, במאים, מנהלי מקהלות, מבצעים מוזיקליים שיצרו תמונות אומנותיות, יצירות מוזיקליות, תוכניות קונצרטים וקרקסים, תיאטרון ותפקידים קולנועיים אשר תרמו תרומה יוצאת דופן בפיתוח ושימור תרבות האמנות הרוסית, גיבוש דור צעיר של אמנים וזכו להכרה רחבה מצד הציבור והקהילה המקצועית. תואר הכבוד "אמן העם של הפדרציה הרוסית" מוענק, ככלל, לא לפני 10 שנים אחרי קבלת תואר הכבוד "אמן הכבוד של הפדרציה הרוסית". נשיא הפדרציה הרוסית מוציא צו על הענקת תואר הכבוד "אמן העם של הפדרציה הרוסית" אחת לשנה ערב חגיגת יום עובד התרבות (25 במרץ). משנת 1992 ועד 2024 התואר הוענק ל-1439 אמנים. השיא היה בשנות ה-90 של המאה ה-20 כאשר בכל שנה ל-60-70 אמנים הוענק התואר. אמן העם אמן העם של ברית המועצות אמן הכבוד של הפדרציה הרוסית מדיה וקבצים בנושא אמן העם של הפדרציה הרוסית בוויקישיתוף אמן העם של הפדרציה הרוסית, במסד הנתונים הקולנועיים IMDb (באנגלית) Указ Президента Российской Федерации от 7 сентября 2010 г. N 1099 "О мерах по совершенствованию государственной наградной системы Российской Федерации". ‏15 בספטמבר 2010
קנט בנסון

מייקל קנט בנסון (באנגלית: Michael Kent Benson; נולד ב-27 בדצמבר 1954) הוא כדורסלן עבר אמריקאי, אשר שיחק בליגת ה-NBA בין השנים 1977–1989, לאחר שנבחר בבחירה הראשונה של דראפט 1977. לאורך 11 עונותיו בליגה העמיד ממוצעים כוללים של 9.1 נקודות, 5.7 ריבאונדים ו-1.8 אסיסטים למשחק. בנסון נולד וגדל בניו קאסל שבאינדיאנה, ובין השנים 1973–1977 למד באוניברסיטת אינדיאנה. בעונת 1975/1976 הוביל את קבוצת הכדורסל של האוניברסיטה, לצדם של סקוט מיי וקווין באקנר, לזכייתה השלישית אי פעם בטורניר אליפות המכללות. באותה עונה ניצחו ה"הוז'רס" בכל 32 משחקי הקבוצה, בהדרכת המאמן חבר היכל התהילה של הכדורסל בובי נייט. במשחק חצי הגמר קלע בנסון 16 נקודות מול UCLA, ובמשחק הגמר מול אוניברסיטת מישיגן שוב הצטיין עם 25 נקודות, מה שזיכה אותו בפרס "השחקן המצטיין של הפיינל פור" (NCAA Final Four Most Outstanding Player). בעונתו האחרונה בליגת המכללות, 1976/1977, הוביל את קבוצתו עם ממוצעים של 19.8 נקודות ו-10.5 ריבאונדים למשחק, לצדם של הפרשמנים מייק וודסון ובוץ' קרטר, אולם הקבוצה רשמה מאזן 14–13 ולא השתתפה כלל בטורניר אליפות המכללות. בסיום העונה נבחר בנסון לחמישיית העונה של ליגת המכללות (First-team All-American), בפעם השנייה ברציפות. בדראפט ה-NBA‏ 1977 נבחר בנסון בבחירה הראשונה, על ידי מילווקי באקס. כבר במשחקו הראשון ב-NBA התקוטט עם שחקן לוס אנג'לס לייקרס, כרים עבדול-ג'באר; בשל אגרוף ששלח עבדול-ג'באר לפניו של בנסון, שבר כוכב הלייקרס את ידו והושבת ממשחק במשך כחודשיים. לאורך תקופתו במילווקי הציג בנסון יכולת מאכזבת, ביחס לציפיות הגבוהות ממנו, ותרם 9.8 נקודות ו-5.9 ריבאונדים למשחק בשתיים וחצי עונותיו בקבוצה. בפברואר 1980 הועבר בטרייד לדטרויט פיסטונס, בתמורה לסנטר הוותיק בוב לניר. בעונת 1980/1981 קלע שיא קריירה של 15.7 נקודות בממוצע למשחק, אולם הפיסטונס סיימו במקום האחרון באזור המזרחי, עם מאזן שלילי 21–61. בעונת 1984/1985 סייע לקבוצה להעפיל לחצי גמר האזור המזרחי, כמחליפו מהספסל של ביל ליימביר. בקיץ 1986, לאחר כ-6 וחצי עונות בדטרויט, הועבר עם קלי טריפיוקה בטרייד ליוטה ג'אז, בתמורה לאדריאן דאנטלי. באוקטובר 1987 הועבר עם דל קרי בטרייד נוסף לקליבלנד קאבלירס, בתמורה לדריל דוקינס ומלווין טרפין, אך כבר לאחר שני משחקים שוחרר מהקאבלירס. בעונת 1988/1989 עבר לשחק בקבוצת פלקנסטרו קאנטו מליגת העל האיטלקית. בעונתו היחידה בקבוצה הפסידה קאנטו בסדרת גמר גביע קוראץ', מול פרטיזן בלגרד בה שיחקו אלכסנדר ג'ורג'ביץ', סשה דנילוביץ', ולאדה דיבאץ וז'ארקו פאספלי. מדיה וקבצים בנושא קנט בנסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של בנסון ב-NBA, באתר basketball-reference.com סטטיסטיקות המשחק בין אינדיאנה ל-UCLA, באתר sports-reference.com סטטיסטיקות המשחק בין אינדיאנה למישיגן, באתר sports-reference.com סטטיסטיקות המכללות של בנסון, באתר sports-reference.com רשימת הנבחרים בדראפט 1977, באתר basketball-reference.com עבדול-ג'באר שובר את היד אחרי שחבט בבנסון, באתר basketballnetwork.net,‏ 23 ביוני 2018 בנסון נשלח בטרייד לפיסטונס, באתר הניו יורק טיימס, 5 בפברואר 1980 בנסון וטריפיוקה נשלחים בטרייד ליוטה, באתר orlandosentinel.com,‏ 22 באוגוסט 1986 פרטיזן גוברת על קאנטו בגמר גביע קוראץ' 1989, באתר basketfinals.com,‏ 8 במאי 2019
Dime

"Dime" (בעברית: "תגיד לי") הוא שיר שהוקלט על ידי הזמרת הספרדייה בת'. את השיר כתבו חסוס מריה פרז ועמיה מרטינז. זה השיר שייצג את ספרד באירוויזיון 2003, שנערך בריגה. השיר מלווה בווידאו קליפ. בסוף שנת 2002 השתתפה בת' בתוכנית מציאות של שירה "Operación Triunfo" - עונה 2 (OT2) ובסופה הגיעה למקום השלישי בתוכנית. בפורמט של תוכנית זאת הוחלט שעם סיומה 3 המתמודדים שזכו במקומות הראשונים, יתמודדו לייצג את ספרד באירוויזיון במסגרת התוכנית "Operación Triunfo - Gala Eurovisión 2003" כמו שנעשה שנה קודם לכן. בת' התמודדה מול אינואה ומנואל קרסקו. כל אחד מהמתמודדים קיבל 3 שירים בסגנונות שונים: בלדה, פופ, דאנס. בשלב הראשון, כל אחד שר את השירים שאיתו התמודד. בסוף השלב הראשון נבחר שיר לכל מתמודד שאיתו עבר לשלב השני. בשלב השני, בת' זכתה עם השיר "Dime". השיר היה ה-12 בסדר ההופעה בתחרות, אחרי ט.א.ט.ו. מרוסיה עם "Ne ver', ne boysia" ולפני ליאור נרקיס מישראל עם "מילים לאהבה". בסיום ההצבעה השיר קיבל 81 נקודות והגיע למקום ה-8 מתוך 26 מדינות שהשתתפו בתחרות. השיר בגרסתה של מאיה בוסקילה תורגם על ידי דורון מדלי, ומלווה בוידאו קליפ. מאיה בוסקילה ביצעה את השיר בגרסה המקורית במסגרת העונה השנייה של תוכנית המציאות חי ב-LA LA לנד בשנת 2012. סרטון השיר "Dime" באתר יוטיוב Beth - Dime, סרטון באתר יוטיוב (אורך: 3:01) spanishcharts.com - Beth - Dime, spanishcharts.com מילות השיר "בלעדיך", באתר שירונט מאיה בוסקילה - בלעדייך - הקליפ הרשמי! Maya Buskila - Biladecha, סרטון באתר יוטיוב (אורך: 3:43) המצעד השבועי של רשת ג' מתאריך 27 באפריל 2006, באתר "פזמונט" חי בלה לה לנד 2: מאיה בוסקילה שרה את Dime, סרטון באתר יוטיוב (אורך: 2:58)
גן יעקב

גן יעקב הוא גן בתל אביב, במתחם הבימה בין היכל התרבות, תיאטרון הבימה וביתן איל עופר, בין הרחובות תרס"ט ודיזנגוף. הגן תוכנן על ידי האדריכל יעקב רכטר ונקרא על שמו של יעקב סוראסקי (1928-1952), בנו של הבנקאי אליאס סוראסקי ממקסיקו שתרם להקמתו. גן יעקב הוקם על גבעה, שנמצאת בין בית הבימה והיכל התרבות. במקור תוכנן להקים על גבעה זאת את מוזיאון תל אביב ועל כן נבנה בית הלנה רובינשטיין בסמוך לה. אולם, על מנת לשמר את עצי השקמה העתיקים והעבותים שצמחו על הגבעה, הוחלט לבנות את מוזיאון תל אביב במיקומו הנוכחי ולהקים במקום גן שישתלב עם השקמים. את הגן תכנן האדריכל יעקב רכטר עם אדריכל הנוף אברהם קרוון, והוא נחנך בשנת 1964. על תכנון הגן קיבל רכטר את פרס רוקח בשנת 1965. יעקב רכטר תכנן גם את היכל התרבות, שנחנך בשנת 1957 ואת ביתן הלנה רובינשטיין לאמנות, משנת 1960. הגן בנוי בשני מפלסים. הכניסה אל המפלס התחתון היא מצד בית הבימה ושדרות תרס"ט ובה מוצבים ספסלים בפינות צל מוריקות. משם עולות מדרגות אל מפלס הביניים, היוצא אל רחוב דיזנגוף מול שדרות ח"ן, והלאה, משני העברים, אל הגבעות שהשתמרו מן הגבעה המקורית, ועליהן עצי השקמה עבי הגזע. במקור, למעט עצי השקמה, לא היו בגן עצים נוספים ועל כן הוא היה שטוף שמש במהלך היום. בין גן יעקב להיכל התרבות מפרידה בריכת מים צרה וארוכה. המפלס העליון של הגן מוקף מעקה בטון, שמטפסים עולים בעמודיו ומשתלשלים מעליו כלפי מטה. במסגרת השיפוצים הכלליים באזור כיכר התרבות בשנת 2010, נכלל גם גן יעקב. בשיפוץ הורדה הרמפה מכיוון שדרות ח"ן ונוצר מעבר רציף בין כיכר הבימה לבין השדרות. כמו כן שוקמו השקמים והוסרה צמחייה עבותה. המפלס התחתון לפני השיפוץ המפלס העליון לפני השיפוץ המפלס התחתון לאחר השיפוץ שני המפלסים בגן הגן הנעול מדיה וקבצים בנושא גן יעקב בוויקישיתוף שמעון פינס, גינה מיוחדת במינה ניטעת ליד "היכל התרבות" בתל-אביב, דבר, 25 ביוני 1963 ביתן הלנה רובינשטיין המחודש ייפתח בשבוע הבא, מעריב, 10 בנובמבר 1964 ל. אריה, נצחון אילנות והטעם הטוב, דבר, טור 1, 28 במאי 1971 (עם רישום של השקמים בגן יעקב מאת חנה לרנר) אסתר זנדברג, כמה גני יעקב כבר יש?, באתר הארץ, 28 באוקטובר 2007 (על תוכנית העירייה לערוך שינויים מרחיקי לכת בגן יעקב) יגאל חי, שטחו הצפוני של גן יעקב בתל אביב נהפך לחניון, באתר הארץ, 11 בנובמבר 2007 על מוטיב ה"מא" בגן יעקב, ניתוח תפישה יפנית של חלל דרך גן יעקב, מוטוקו סוגאסה, "רשות הרבים", מוזיאון תל אביב 2002 השקמים של גן יעקב בתל אביב באתר משרד החקלאות דף פרויקט השיפוץ מאתר האדריכלים המבצעים אסתר זנדברג, גלריה, שיפוץ גן יעקב: הניתוח הצליח, החולה מת, באתר הארץ, 2 בספטמבר 2010 אסתר זנדברג, גן יעקב בתל אביב: פנינת נוף נדירה שאסור לפגוע בה, באתר הארץ, 27 במרץ 2019 ביתן הלנה רובינשטיין המחודש ייפתח בשבוע הבא, מעריב, 10 בנובמבר 1964 "גן יעקב" ייחנך היום בת"א, דבר, 21 במאי 1964 גן בן שתי קומות ייחנך היום בתל-אביב, חרות, 21 במאי 1964 פרס רוקח חולק למתכנני בית אל על וגן יעקב, דבר, 14 באוקטובר 1965 חסר ארגז חול, מעריב, 3 במרץ 1965